TMB:โบรกฯเล็งหั่นคาดการณ์กำไรแนะนำถือราคาเป้าหมาย 2.8 บาท
TMB แนวโน้มที่จะปรับลดคาดการณ์กำไรสุทธิ และธนาคารพาณิชย์อื่นๆ เพื่อสะท้อนการตั้งสำรองค่าเผื่อฯที่จะยังสูงต่อในปี 60 แนะนำถือ ให้ราคาพื้นฐาน TMB ไว้ที่ 2.80 บาท เทียบเท่ากับ P/BV ปี 59 ที่ 1.5 เท่า
25 ต.ค. 2559

บล.ดีบีเอส วิคเคอร์ส ระบุในบทวิเคราะห์วันนี้ (25 ต.ค.) ว่า ธนาคารทหารไทย จำกัด (มหาชน) หรือ TMB สำหรับ NPL ที่เพิ่มครึ่งหนึ่งมาจากการปรับโครงสร้างหนี้ ใน 3Q59 NPL formation สูงขึ้นเป็น 3.1% จาก 2.1% ในไตรมาส 2/59 โดยเกือบทั้งหมดมาจากสินเชื่อ SME และราวครึ่งหนึ่งของ 3.1% มาจากการปรับโครงสร้างหนี้ ขณะที่ NPL ใหม่ลดลงเป็น 1.5% จาก 2.1% ในไตรมาส 2/59 ทางธนาคารคาดว่า NPL จะทรงตัวและมีโอกาสลดลงในระยะต่อไป
การ Write off ในไตรมาส 3/59 ทำให้ NPL ratio ลดลงเป็น 2.5% (จาก 2.89% ในสิ้นไตรมาส 2/59) โดยมีการ Write off หนี้เสียออกไป 6 พันล้านบาท (ส่วนนี้ตั้งสำรองครบ 100% แล้ว) และขายออกไป 390 ล้านบาท
จะรักษาระดับ Coverage ratio ไว้ที่ 140-145% โดยสำรองค่าเผื่อฯในปี 60 จะยังคงสูงต่อไป ทั้งนี้ใน 9M59 ธนาคารตั้งสำรองฯ 1.45% ของสินเชื่อรวม และในปี 59 น่าจะอยู่ระดับ 1.40-1.50% ส่วนในปี 60 คาดว่าจะยังอยู่ในระดับใกล้เคียงปีนี้ เพื่อรักษาระดับ Coverage ratio ไว้ที่ 140-145% แต่หากจะทำรองรับ IFRS9 (ซึ่งเป็นมาตรฐานบัญชีใหม่เกี่ยวกับการตั้งสำรองค่าเผื่อฯที่จะมีผลบังคับใช้ในปี 62) ด้วย ก็อาจตั้งสำรองฯเพิ่ม
มีแนวโน้มที่จะปรับลดคาดการณ์กำไรสุทธิ TMB และธนาคารพาณิชย์อื่นๆ เพื่อสะท้อนการตั้งสำรองค่าเผื่อฯที่จะยังสูงต่อในปี 60 แนะนำถือ ให้ราคาพื้นฐาน TMB ไว้ที่ 2.80 บาท เทียบเท่ากับ P/BV ปี 59 ที่ 1.5 เท่า